Uuden Musiikin Kilpailu 2024

Uuden Musiikin Kilpailu 2024 (UMK24) järjestettiin 10. helmikuuta 2024 Tampereen Nokia Areenalla. Se oli 13. Uuden Musiikin Kilpailu, ja siinä valittiin Suomen edustaja vuoden 2024 Eurovision laulukilpailuun Ruotsin Malmöhön. Kilpailun voitti Windows95manin ja Henri Piispasen kappale ”No Rules”, joka sai kaikista kappaleista vähiten pisteitä raadeilta ja eniten yleisöltä.

UMK24-ohjelmakokonaisuus palkittiin Kultainen Venla -gaalassa tammikuussa 2025 edellisvuoden parhaana ”event-ohjelmana”.

 Formaatti 
Yle siirsi vuoden 2024 Uuden Musiikin Kilpailun pois Turun Logomosta, jossa oli järjestetty vuoden 2019, 2022 ja 2023 kilpailut. Uutta tilaa etsittiin Turun, Tampereen ja pääkaupunkiseudun alueelta. Lopulliseksi tapahtumapaikaksi valittiin Tampereen Nokia Areena. Kilpailun liput myytiin hetkessä loppuun.

Kilpailun avoin haku järjestettiin 21.–24. elokuuta 2023, ja hakemuksia tuli yhteensä 419. Valitut artistit julkistettiin suorassa lähetyksessä keskiviikkona 10. tammikuuta 2024. Kilpailijoiksi valikoituivat Cyan Kicks, Sexmane, Sara Siipola, Jesse Markin, Windows95man, Sini Sabotage ja Mikael Gabriel x nublu.

Kilpailu lähetettiin 10. helmikuuta 2024 suorana lähetyksenä Yle TV1 -kanavalla, Yle Areenassa sekä YleX-, Yle Radio Suomi- ja Yle X3M -radiokanavilta. Suomen ulkopuolella kilpailu lähetettiin suorana virolaisella TV3-kanavalla, espanjalaisella TenTV-kanavalla ja hollantilaisella OUTtv-kanavalla. Lähetyksen juonsivat Pilvi Hämäläinen, Benjamin Peltonen ja Viivi Pumpanen. Suomenkielisenä kommentaattorina toimi Mikko Silvennoinen ja ruotsinkielisinä selostajina Johan Lindroos ja Eva Frantz. Englanniksi selosti Jaakko Oleander-Turja, venäjäksi Levan Tvaltvadze, ukrainaksi Galyna Sergeyeva, pohjoissaameksi Linda Tammela, inarinsaameksi Heli Huovinen, suomalaisella viittomakielellä Miguel Peltomaa ja Silva Belighti sekä suomenruotsalaisella viittomakielellä Robin Hänninen. Radio Suomessa lähetyksen juonsivat Sanna Pirkkalainen ja Toni Laaksonen. 

Kansainväliset raadit vuonna 2024 olivat Armenia, Espanja, Iso-Britannia, Luxemburg, Ruotsi, Slovenia ja Ukraina.

Finaali
pienoiskuva|Kilpailun voittaneen ”No Rules” -kappaleen kenraaliharjoitusesitys Nokia-areenalla.
pienoiskuva|Katri Helenan esittämä ”Katson sineen taivaan” oli yksi kilpailun väliaikanumeroista.
Kilpailun finaali järjestettiin Tampereen Nokia Areenalla 10. helmikuuta 2024. Voittaja valittiin yleisöäänestyksen ja kansainvälisten raatien yhteistuloksella, jossa yleisöäänestyksen painoarvo oli 75 prosenttia ja kansainvälisten raatien 25 prosenttia. Finaalin avajaisnumeron, johon kuuluivat edellisvuoden kilpailukappaleet ”Ylivoimainen” ja ”Hoida mut”, esittivät Kuumaa ja Benjamin Peltonen. Väliaikanumeroita oli kolme: juontaja Pilvi Hämäläinen esitti viisukliseistä koostetun kappaleen ”Mon chéri”, Katri Helena lauloi kappaleensa ”Katson sineen taivaan” ja Käärijä sekä Erika Vikman esittivät yhteiskappaleensa ”Ruoska”, minkä jälkeen Käärijä esitti vielä edellisvuoden voittokappaleen ”Cha cha chan”. Lähetystä seurasi keskimäärin 1 244 000 katsojaa. 

 Nro Artisti Kappale Raadin pisteetYleisöäänet Yhteensä SijaÄänetProsenttiaPisteet1 Sini Sabotage ”Kuori mua” 38 6 868 3,06% 27 65 7 2 Cyan Kicks ”Dancing With Demons” 48 20 382 9,08% 80 128 4 3 Jesse Markin ”Glow” 34 19 888 8,86% 76 110 5 4 Mikael Gabriel feat. nublu ”Vox populi” 42 34 348 15,30% 136 178 35 Sara Siipola ”Paskana” 70 51 629 23,00% 203 273 26 Sexmane ”Mania” 34 18 856 8,40% 74 108 67 Windows95man feat. Henri Piispanen ”No Rules” 28 72 506 32,30% 285 313 1
 Kansainvälisten raatien antamat pisteet Nro Kappale        Yhteensä 1 ”Kuori mua” 12 0 0 6 6 4 10 38 2 ”Dancing with Demons” 6 8 10 10 2 8 4 48 3 ”Glow” 2 2 4 0 8 6 12 34 4 ”Vox populi” 4 10 12 8 4 2 2 42 5 ”Paskana” 8 12 8 12 12 10 8 70 6 ”Mania” 10 4 2 2 10 0 6 34 7 ”No Rules” 0 6 6 4 0 12 0 28Kansainvälisten raatien pisteiden antajat  – Maléna
  – Rafael Herrera
  – Tvorchi
  – Eric Lehmann
  – Joker Out
  – Olly Alexander
  – Thobias Thorwid

 Lähteet 

 Aiheesta muualla 


Luokka:Suomen euroviisukarsinnat
Luokka:Eurovision laulukilpailu 2024